《贞符》
唐代·柳宗元

於穆敬德，黎人皇之。惟贞厥符，浩浩将之。仁函于肤，

刃莫毕屠。浩熯于爨，pP炎以浣。殄厥凶德，乃驱乃夷。

懿其休风，是喣是吹。父子熙熙，相宁以嬉。赋彻而藏，

厚我糗粻。刑轻以清，我肌靡伤。贻我子孙，百代是康。

十圣嗣于理，仁后之子。子思孝父，易患于己。拱之戴之，

神具尔宜。载扬于雅，承天之嘏。天之诚神，宜鉴于仁。

神之曷依，宜仁之归。濮沿于北，祝栗于南。幅员西东，

祗一乃心。祝唐之纪，后天罔坠。祝皇之寿，与地咸久。

曷徒祝之，心诚笃之。神协人同，道以告之。俾弥忆万年，

不震不危。我代之延，永永毗之。仁增以崇，曷不尔思。

有号于天，佥曰呜呼。咨尔皇灵，无替厥符。

作者简介：柳宗元（773年－819年），字子厚，唐代河东（今山西运城）人，杰出诗人、哲学家、儒学家乃至成就卓著的政治家，唐宋八大家之一。著名作品有《永州八记》等六百多篇文章，经后人辑为三十卷，名为《柳河东集》。因为他是河东人，人称柳河东，又因终于柳州刺史任上，又称柳柳州。柳宗元出身河东柳氏，与刘禹锡并称“刘柳”，与韩愈并称为“韩柳”，与王维、孟浩然、韦应物并称“王孟韦柳”。柳宗元一生留诗文作品达600余篇，其文的成就大于诗。骈文有近百篇，散文论说性强，笔锋犀利，讽刺辛辣。